Supertaal - RDF-voer
type: channel
description: Kom praat saam!
items: Griet se pyn
items: Re: Griet se pyn

Griet se pyn
type: item
description: Liewe Griet Dankie vir die mooi briefie. Soos jy het ek ook lus om te ween oor alles wat ons volkie, so oënskynlik verniet, moes ly tydens en ná die Tweede Vryheidsoorlog (sy regte naam!). By die lees van jou skrywe, het ek aan my pa gedink. Ons het dikwels oor die Boere-Oorlog gesels en het saam die slagvelde by Paardeberg en Magersfontein platgeloop. Paardeberg naby Koedoesrand aan die Modderrivier en Magersfontein op die Jacobsdal pad anderkant al die plase wat met "fontein" eindig. Die eerste plaas op dié pad is Benfontein wat aan Sailor Malan, een van die helde van die Battle of Britain, behoort het. Dan is daar Alexanderfontein waar Rhodes sy hotel gebou het en waar Kekewich en 'n paar man die Boere (ons!) op loop gejaag het. Dan is daar Mauritzfontein waar Harry Oppenheimer se perdestoet gevestig is. En dan die Magersfontein heuwels waar Die Slag van Magersfontein op 16 Desember 1899 plaasgevind het. Ons het een Sondagmiddag daar in die loopgrawe na koeëlpunte gesoek. Hy het my gevra wat ek van die veldslag dink. Ek het gesê dat ek bang sou wees as ek een van die manne moes wees wat daardie dag daar was. Op daardie dag het 900 Engelse en Skotte gesterf. (By Paardeberg op 27 Feb. 1900 het meer Engelse geval - byna 1200). En tog het ons die oorlog verloor, want toe hulle koeëls nie die ding kon doen nie, het hulle die vrouens en kinders aangeval. Dit was 'n misdaad teen die mensdom. Op Magersfontein is ook die eerste keer van Liddiet-bomme gebruik gemaak. Die geel liddiet-rook het alle wonde laat sweer. Volgens my beskeie mening is dit chemiese-oorlogvoering. Ons gesprek het gedraai by wat sou gebeur het as ons die oorlog gewen het. Pa het gesê dat ons nog steeds net twee klein Boere-Republiekies sou wees. Nie een van ons twee het die gawe van profesie gehad nie. Vandag het ons nie eers dit oor nie. Maar vandag is dit te laat vir trane. As ek Genl. Cronjé was by Perdeberg, het ek ook oorgegee. Op daardie haai vlakte het die lyke in hope gelê. Vir die Christen-B…
creator: Barrie
date: 1999-10-18T00:00:00-00:00

Re: Griet se pyn
type: item
description: Dit is Amajuba - berg , .. die naam kan ek nie onthou nie, dink dit was 'n kolonel gewees.. Krokkie Griet wrote in message ... > Dankie Barrie, vir ons gedeelde denke, en jou eerlikheid. Ek was by > Magersfontein, baie jare gelede as deel van 'n studente sanggroep. Ek het > ook op dieselfde Magersfontein se heuwels gestaan, oor die wereld daar heen > gekyk en deur dieselfde emosies as jy gegaan. > > Ek was ook op die berg by Volksrust, maar kan tot my skaamte nie die berg > se naam, óf die die naam van die Britse generaal wat op die kruin begrawe > is, onthou nie - en ek het dit wel vir baie jare tog onthou. Dis so > wonderlik om 'n geesgenoot se mooi gedagtes te mag deel. > > Ons woon so ver van die konsentrasiekamp-grafte af - duisende kilometer. Ek > het met Engelse vriende in ons dorp gereël (hulle het teen die Boere geveg) > dat ons die Britse grafte in ons dorpsbegraafplaas gaan skoon maak. > > Om die waarheid te sê het die grafte 'n baie "mooi" verhaal - ja daar was > menslikheid ook in die Vryheidsoorlog. > > Die soldate is in 'n hinderlaag ingelei deur die Kaapse Rebelle en almal > dood geskiet. Dit was warm, en die boere het hulle vinnig in vlakgrafte > begrawe, omdat hulle nie die jakkalse by die lyke wou toelaat nie. > > Intussen het die Afrikaners van die omgewing toe die grafte in die > dorpsbegrafplaas laat grawe, die soldate met 'n Afrikaanse Kerkdiens > herbegrawe, en aan die families in Engeland daarvan laat weet. Hulle is toe > uitgenooi om grafstene aan te stuur, wat toe deur die Boere families by > elke graf opgerig is. Sommige mens hierrond praat van die " gentlemens' > war" wat hier baklei is. > > Verlede week het ons oor hierdie grafte gesels en was my voorstel dat ons > dit gaan skoonmaak en blomme op sit. Ek, patrioties en hoog emosioneel > betrokke, doen dit vir my ouma se broers en susters wat in die > konsentrasiekampe gesterf het, en vir Emily Hobhouse se nagedagtenis. Sy > het vir my mense omgegee, daarom sal ek nou vir haar mense dies…
creator: Krokkie
date: 1999-10-19T00:00:00-00:00

Re: Griet se pyn
type: item
description: Barrie wrote in message ... So 'n > klompie jare gelede met die inhuldiging van ons nuwe landsvlag het daar > tydens 'n nuusprogram 'n dametjie op die skerm verskyn wat die volgende > aangaande die Oranje Blanje Blou te sê gehad het: "I never saw that rag as > my flag!". Hmmmm........... Op Saterdag 9 Oktober was ons by Fort Klapperkop vir een van die openingseremonies van die oorlogsherdenking. (My oudste het deelgeneem aan 'n vasvra oor die oorlog. Daar was 'n span kinders by Fort Klapperkop, en nog een anderkant Fonteinedal by Fort Schanskop. Die vrae is per heliograaf tussen die twee posisies gesein - groot sports!) Die plek was vol Boere met Vierkleure. Daar was ook 'n paar regses met die Unievlag. Een van hulle het lustig die Unievlag (met sy Britse spinnekop en al - by 'n herdenking van die ABO - bid jou aan) aan 'n stok rondgeswaai - totdat ons hom daarop gewys het dat die oranje veronderstel is om bo te wees, en nie die blou nie. Dit herinner aan Safmarine se kleure. Die storie is dat die eerste Safmarine-skip in die Wes-Indies iewers was toe hy gekoop is. Die skoorsteenkleure was veronderstel om oranje-blanje-blou te wees. Die Wes-Indiërs het dit egter geverf met die blou baan bo. Tot vandag toe nog (so ver ek weet) is Safmarine se kleure blou, wit, oranje. In elk geval - al kan ek in geen ander opsig met die girltjie op die nuusprogram saamstem nie - ek is ook bly daardie lap met sy spinnekop is permanent gestryk. Die regses kan hom met vreugde kry. (Almal van hulle sekerlik oud-bloedsappe.) Van bloedsappe gepraat, en na aanleiding van David se idees: Ek dink die enigste verskil tussen die Sappe en die Natte was dat Smuts en die Sappe die swartes meer gehaat het as wat hulle die Britse Empire gehaat het (hulle het gedink die Empire sal hulle behoed van die swartes, en het nogal gehou van die Empire - die dat hulle so lekker in Ontario kan sit.) Die Natte, daarenteen, het perfidious Albion geken, en het die Empire minder vertrou as wat hulle die swartmense…
creator: Leendert van Oostrum
date: 1999-10-19T00:00:00-00:00

Re: Griet se pyn
type: item
description: Dankie Barrie, vir ons gedeelde denke, en jou eerlikheid. Ek was by Magersfontein, baie jare gelede as deel van 'n studente sanggroep. Ek het ook op dieselfde Magersfontein se heuwels gestaan, oor die wereld daar heen gekyk en deur dieselfde emosies as jy gegaan. Ek was ook op die berg by Volksrust, maar kan tot my skaamte nie die berg se naam, óf die die naam van die Britse generaal wat op die kruin begrawe is, onthou nie - en ek het dit wel vir baie jare tog onthou. Dis so wonderlik om 'n geesgenoot se mooi gedagtes te mag deel. Ons woon so ver van die konsentrasiekamp-grafte af - duisende kilometer. Ek het met Engelse vriende in ons dorp gereël (hulle het teen die Boere geveg) dat ons die Britse grafte in ons dorpsbegraafplaas gaan skoon maak. Om die waarheid te sê het die grafte 'n baie "mooi" verhaal - ja daar was menslikheid ook in die Vryheidsoorlog. Die soldate is in 'n hinderlaag ingelei deur die Kaapse Rebelle en almal dood geskiet. Dit was warm, en die boere het hulle vinnig in vlakgrafte begrawe, omdat hulle nie die jakkalse by die lyke wou toelaat nie. Intussen het die Afrikaners van die omgewing toe die grafte in die dorpsbegrafplaas laat grawe, die soldate met 'n Afrikaanse Kerkdiens herbegrawe, en aan die families in Engeland daarvan laat weet. Hulle is toe uitgenooi om grafstene aan te stuur, wat toe deur die Boere families by elke graf opgerig is. Sommige mens hierrond praat van die " gentlemens' war" wat hier baklei is. Verlede week het ons oor hierdie grafte gesels en was my voorstel dat ons dit gaan skoonmaak en blomme op sit. Ek, patrioties en hoog emosioneel betrokke, doen dit vir my ouma se broers en susters wat in die konsentrasiekampe gesterf het, en vir Emily Hobhouse se nagedagtenis. Sy het vir my mense omgegee, daarom sal ek nou vir haar mense dieselfde doen. My ouma wat as 14-jarige dogter teruggekeer het uit die konsentrasiekampe na hulle familieplaas, moes dit kind-alleen opbou, omdat net sy, haar ma en 'n kleinsustertjie alleen oorle…
creator: Griet
date: 1999-10-19T00:00:00-00:00

Re: Griet se pyn
type: item
description: Netsoos mens lekker lees aan 'n bespreking, dan kom die kanadese heks en, soos iemand al eerder gesê het, smeer haar vuil aan alles af. Die ou ding is so skynheilig skeef, dis om van siek te word. Swakkelinge soos sy behoort gesiet en nie gehoor te word nie. Of in NG terme: sy behoort te lees en nie te plaas nie. Dit lyk of dit nou so word dat as iemand groot waarhede verkondig, dit bevestig word as die kanadese ogre daarteen uitvaar. As sy sê iets is verkeerd, kan dit net reg wees. Is sy in 'n inrigting in kanada?? > > > Ai, ai, Griet, jy wil nog die handjies-skoonkry deur ander te blameer.Eers > wanneer mens, soos die Duitsers, die feite reg in die oog kyk > en die blaam op jou neem, kan jy begin om jouself te vergewe. > Hou op om die geskiedenis van die laaste helfte van die twintigste > eeu in SA te herskryf. Jy doen die Afrikaner 'n ondiens om op hierdie > manier te kere te gaan. En jou kinders, hoop ek, sien reg deur jou. > > Gloudina > >> >>
creator: Jimmie
date: 1999-10-20T00:00:00-00:00

Re: Griet se pyn
type: item
description: Oorspronklik gepos deur: @sympatico.ca Griet wrote: > Miskien het dit nou tyd geword dat die brutaliteit en barbaarsheid van die > Vryheids-oorlog nou ook bygevoeg en eksplisiet uitgestal word as voorloper > van die gehate Britse Apartheidswette wat deur die Afrikaner as > uitgangspunt in 1948 gebruik is. Ai, ai, Griet, jy wil nog die handjies-skoonkry deur ander te blameer.Eers wanneer mens, soos die Duitsers, die feite reg in die oog kyk en die blaam op jou neem, kan jy begin om jouself te vergewe. Hou op om die geskiedenis van die laaste helfte van die twintigste eeu in SA te herskryf. Jy doen die Afrikaner 'n ondiens om op hierdie manier te kere te gaan. En jou kinders, hoop ek, sien reg deur jou. Gloudina >
date: 1999-10-20T00:00:00-00:00

Re: Griet se pyn
type: item
description: On 19 Oct 1999 09:09:21 GMT, "Griet" wrote: > Dankie Barrie, vir ons gedeelde denke, en jou eerlikheid. Ek was by > Magersfontein, baie jare gelede as deel van 'n studente sanggroep. Ek het > ook op dieselfde Magersfontein se heuwels gestaan, oor die wereld daar heen > gekyk en deur dieselfde emosies as jy gegaan. > Ek verstaan hoe jy voel en ek hoor wat jy sê, maar ek het hierdie ongemaklikheid oor wat om met die verlede te maak. My pa had ook vele te vertel, aangrypend ja, want hy het twee sussies in die konsentrasiekamp verloor. Sy ma is later dood van siektes daar opgedoen. Dit het my genoeg aangegryp om ook Sondag by 'n winderige herdenkingskerkhof in PE met my gesin kransies te gaan lê. Ek weet egter nie of 'n mens dit met bitterheid moet herdenk nie. Ek het 'n kampdagboek by die huis waarin die vrou haar uitspreek met 'n haat wat nou vreemd op die oor val, maar wat sekerlik binne die konteks van die tyd algemeen was. Ek sou seker ook. Tog, dit is honderd jaar later, die oorspronklike skurke leef nie meer nie en 'n totaal nuwe situasie geld. Ek vrees dat iemand hierdie sentiment sal wil kaap vir die een of ander private politieke doelwit. Dit sou vir my 'n ontheiliging wees van die offers wat hulle gebring het. Ek is half in 'n tweestryd oor die hele herdenkingskwessie. Aan die een kant hoop ek dat die Afrikaner weer 'n hernude volksbewussyn en trots sal ontdek, weg van die skuldkompleks wat deur ouens soos Shnuki Zikalala by die SABC op ons afgedwing word; aan die ander kant is ek skrikkerig vir kleinlike veldtogte en skuim-om-die-mond-gebulder en -gekla. Noudat ek die SABC bietjie belaster het, moet ek hulle tog gelukwens met twee uitstekende, objektiewe programme oor die oorlog wat hulle laat uitsaai het op Sondagaande. Dit moes maar seker swaar gegaan het om nie die een of ander goor kommentaar op die Afrikaner te wil inredigeer nie!
creator: Koot Pieterse[1]
date: 1999-10-20T00:00:00-00:00

Re: Griet se pyn
type: item
description: Oorspronklik gepos deur: @sympatico.ca Francois de Wet wrote: > Ek voel 'n Liewe Heksie episode aan die kom. Sy het mos altyd gesê ,"Ooo > Griet" en dan verskyn haar perd met die bak tande. Die volgende episode ia as Leendert op sy horsie ingery kom. Tant Hessie se Houyhnhnm >
date: 1999-10-20T00:00:00-00:00

Re: Griet se pyn
type: item
description: Griet, Dit laat my dink aan die dag toe ek amper uit die Tower of London gegooi is. Het op een van die trone in die toring gaan sit vir 'n foto - hulle het nie daarvan gehou. Britte het maar 'n slegte sin van humor - wou nie eens glimlag toe ek my knipmes uithaal en sê ek het gekom om die kroonjuwele terug te neem nie..... Ek vertrou niemand wat daarvan hou om warm bier te drink nie. Francois Griet wrote in message ... > Leendert, Leendert, Leendert, > > Ha ha ha............hie hie hie hie..... jy is weer voor in die koor en > skreeusnaaks. Oe! jy is klassiek.............. > :-DDDDDDDDDD > > Natuurlik kap jy nou weer 'n paar spykers weer lekker diep in - op die kop > ook. Regte skoorsoeker, jy! O, wat sou ons sonder jou gedoen > het.............:-D > > Barrie se inligting oor die liddiet-bomme as kern van 'n chemiese oorlog is > werklik interessant, en beslis waar. > Dit maak vir my die oorlog nou nog meer weersinswekkend. > > My man se ouma grootjie was van Engels afkoms en met 'n Boer getroud. Een > van die basis-kampe van die Engelse was op hulle grond. Min wetend dat sy > Engels magtig is, en as Boere spioen optree, is baie veldslae op hulle > grond beplan. In die nag het oupa-grootjie, as penkop, dan gekom en die > inligting kom haal. > > Ouma Lucy was eendag so verwoed kwaad toe die soldate hulle laaste hoender > kom steel het, dat sy die soldaat se kop in 'n houtkis toegestamp en op die > kis begin spring het. Die mede-soldate moes hom kom red. Dis nadat sy hom > eers 'n afranseling met 'n sweep gegee het. > > Die ander ouma het saam met haar gesin van grot tot grot geswerf in die > berge net om die konsentrasie kampe vry te spring. > > Dankie Francois vir die "Majuba" inligting. Was dit nie Kolonel Colley nie? > Daar was destyds nog 'n gevlegte graskransie op sy graf. > > Leendert, na vele jare se oplees van geskiedkundige feite - sommer vir die > belangstelling, en veral na die gebeure in Afrika ook, maak die Afrika > Rennaisance vir my sin. Natuurlik sal d…
creator: Francois de Wet
date: 1999-10-20T00:00:00-00:00

Re: Griet se pyn
type: item
description: Leendert, Leendert, Leendert, Ha ha ha............hie hie hie hie..... jy is weer voor in die koor en skreeusnaaks. Oe! jy is klassiek.............. :-DDDDDDDDDD Natuurlik kap jy nou weer 'n paar spykers weer lekker diep in - op die kop ook. Regte skoorsoeker, jy! O, wat sou ons sonder jou gedoen het.............:-D Barrie se inligting oor die liddiet-bomme as kern van 'n chemiese oorlog is werklik interessant, en beslis waar. Dit maak vir my die oorlog nou nog meer weersinswekkend. My man se ouma grootjie was van Engels afkoms en met 'n Boer getroud. Een van die basis-kampe van die Engelse was op hulle grond. Min wetend dat sy Engels magtig is, en as Boere spioen optree, is baie veldslae op hulle grond beplan. In die nag het oupa-grootjie, as penkop, dan gekom en die inligting kom haal. Ouma Lucy was eendag so verwoed kwaad toe die soldate hulle laaste hoender kom steel het, dat sy die soldaat se kop in 'n houtkis toegestamp en op die kis begin spring het. Die mede-soldate moes hom kom red. Dis nadat sy hom eers 'n afranseling met 'n sweep gegee het. Die ander ouma het saam met haar gesin van grot tot grot geswerf in die berge net om die konsentrasie kampe vry te spring. Dankie Francois vir die "Majuba" inligting. Was dit nie Kolonel Colley nie? Daar was destyds nog 'n gevlegte graskransie op sy graf. Leendert, na vele jare se oplees van geskiedkundige feite - sommer vir die belangstelling, en veral na die gebeure in Afrika ook, maak die Afrika Rennaisance vir my sin. Natuurlik sal daar baie probleme aan verbonde wees. 'n Vriend van ons het onlangs 'n uitgebreide toer deur Afrika onderneem om sy besigheidsbelange uit te brei, en met baie staatshoofde gekuier. Die Afrikaner word allerwee in Afrika as Afrikaan beskou en uitgenooi om by lande se ontwikkeling betrokke te raak. Oor die algemeen (was)word die Afrikaner deur hierdie staatshoofde beskou, as die enigste Blankes wat vertrou kan word in Afrika........ Ek is nogal baie beindruk met die ontwikkeling wat wel in …
creator: Griet
date: 1999-10-20T00:00:00-00:00